6. ΑΝΑΓΚ. ΝΟΜΟΣ υπ' αριθ. 539 της 5/13 Σεπτ. 1968 (ΦΕΚ Α' 203) Περί μετονομασίας του Κέντρου Κοινωνικών Επιστημών Αθηνών εις Εθνικόν Κέντρον Κοινωνικών Ερευνών, ως και αποζημιώσεως και αποδοχών του προσωπικού αυτού. Τίτλος του Κέντρου Άρθρ.1.-Το βάσει του Α.Ν. 264/1968, υπαχθέν εις την εποπτείαν του Υπουργείου Προεδρίας Κυβερνήσεως, Νομικόν Πρόσωπον Δημοσίου Δικαίου υπό τη επωνυμίαν "Κέντρον Κοινωνικών Επιστημών Αθηνών" μετονομάζεται εις Εθνικόν Κέντρον Κοινωνικών Ερευνών (Ε.Κ.Κ.Ε.). Έγκρισις Δαπανών Άρθρ.2.-1.Το χρησιμοποιηθέν από της 1ης Ιουλ. 1967 και εφεξής μέχρι της δημοσιεύσεως του παρόντος δια τας ανάγκας του Ε.Κ.Κ.Ε. επιστημονικόν και διοικητικόν προσωπικόν, προσληφθέν δια συμβάσεως μισθώσεως εργασίας ή μισθώσεως έργου ως και το αναλαβόν έργον αποφάσει του Δ.Σ., κατά παράβασιν των τεθειμένων υπό του υπ' αριθ. 61/1961 Β.Δ/τος περιορισμών, εφ' όσον κατά την κρίσιν του Διοικητικού Συμβουλίου και βάσει βεβαιώσεως της αρμοδίας Υπηρεσίας του Κέντρου, απησχολήθη πράγματι, ή, κατά περίπτωσιν επετέλεσε προσηκόντως το ανατεθέν έργον και παρέδωσε τούτο αρμοδίως, αποζημιούται κατά τους όρους της συμβάσεως ή της σχετικής αποφάσεως του Διοικητικού Συμβουλίου ή δι' αναλόγου αμοιβής, εφ' όσον εχώρησε μερική μόνον εκπλήρωσις των συμβατικών υποχρεώσεων. 2.Αι ανωτέρω συμβάσεις ή αποφάσεις αναθέσεως έργου καταργούμεναι αυτοδικαίως από της δημοσιεύσεως του παρόντος, εφ' όσον δεν έπαυσαν ισχύουσαι εξ' άλλου λόγου, ουδέν απολύτως δικαίωμα παρέχουν έναντι του Ε.Κ.Κ.Ε. πλην της τυχόν καταβολής αποζημιώσεως κατά τους εν τη προηγουμένη παραγράφω διαλαμβανομένους όρους. 3.Καταβολαί γενόμεναι παρά του Διοικητικού Συμβουλίου, προ της ισχύος του παρόντος, προς εξόφλησιν δικαιούχων της παρ. 1, θεωρούνται έγκυροι, εφ' όσον συνέτρεχον οι εν αυτή αναφερόμενοι όροι. Άρθρ.3.-Το Ε.Κ.Κ.Ε. απαλλάσσεται παντός φόρου, τέλους, δικαιώματος και εισφοράς υπέρ του Δημοσίου και παντός τρίτου, εν γένει δε απολαύει των υπέρ του δημοσίου οικονομικών, δημοσιονομικών, διοικητικών και δικαστικών προνομίων κατά το άρθρ. 9 του Νόμ. 4327/1963, εν συνδυασμώ προς το άρθρ. 2 του Ν.Δ. 4166/1966, το άρθρ. 12 του Ν.Δ. 4486/65, το άρθρ. 12 του Α.Ν. 156/1967 ως και το άρθρ. 2 (παρ. 2) του Α.Ν. 236/1967. 